ກອງປະຊຸມວິສາມັນຄົບຄະນະບໍລິ ຫານງານພັກ ກະຊວງ ປກສ
ກອງປະຊຸມວິສາມັນຄົບຄະນະບໍລິຫານງານພັກ ກະຊວງປ້ອງກັນຄວາມສະຫງົບ ໄດ້ຈັດໃນວັນທີ 9 ກຸມພາ 2016 ພາຍໃຕ້ການເປັນທານຂອງ ພົນຕີ ສົມແກ້ວ ສີລາວົງ ເລຂາຄະນະພັກກະຊວງ ລັດຖະມົນຕີວ່າການກະຊວງ ປກສ ມີຄະນະພັກກະຊວງເຂົ້າຮ່ວມ.
ໃນກອງປະຊຸມໄດ້ປືກສາຫາລືບັນຫາວຽກງານຫຼາຍດ້ານ ເປັນຕົ້ນແມ່ນການຜັນຂະຫຍາຍມະຕິກອງປະຊຸມໃຫຍ່ຄັ້ງທີ 10 ຂອງພັກ ຕິດພັນກັບການປະຕິບັດມະຕິກອງປະຊຸມໃຫຍ່ຄັ້ງທີ 4 ຂອງອົງຄະນະພັກກະຊວງ ປກສ, ຄົ້ນຄວ້າຕົກລົງການກະກຽມສະເຫຼີມສະຫຼອງວັນສ້າງຕັ້ງກຳລັງປ້ອງກັນຄວາມສະຫງົບຄົບຮອບ 55 ປີ, ກະກຽມເນື້ອໃນຄວາມພ້ອມດຳເນີນຊີວິດການເມືອງ ແລະ ກະກຽມດຳເນີນກອງປະຊຸມໃຫຍ່ຂອງຮາກຖານພັກ, ວຽກງານພົວພັນຕ່າງປະເທດ ແລະ ກະກຽມໜ່ວຍເລືອກຕັ້ງສະມາຊິກສະພາແຫ່ງຊາດ ຄັ້ງທີ 8ຂອງກະຊວງປ້ອງກັນຄວາມສະຫງົບ.
ໂອກາດນີ້, ພົນຕີ ສົມແກ້ວ ສີລາວົງ ຍັງໄດ້ຊີ້ນຳໃຫ້ສະມາຊິກພັກແຕ່ລະສະຫາຍຈົ່ງພ້ອມກັນປະກອບຄຳຄິດຄຳເຫັນ ແລະ ຄົ້ນຄວ້າປືກສາຫາລືກັນໃນແຕ່ລະບັນຫາເພື່ອເຮັດໃຫ້ມີຄວາມໜັກແໜ້ນຂຶ້ນຕື່ມ.